మొఘల్ సామ్రాజ్యం
మొఘలాయిలు కీ.శ. 1526 నుండి 1707 వరకు భారత ఉపఖండాన్ని (ఆఫ్ఘనిస్తాన్, పాకిస్తాన్, భారత్) పరిపాలించిన రాజవంశీయులు. 1526లో తైమూరు వంశానికి చెందిన బాబరు ఒకటవ పానిపట్టు యుద్ధంలో ఇబ్రాహీమ్ లోడీను ఓడించి మొఘల్ సామ్రాజ్యం స్థాపించాడు. ముఘల్ అంటే "మంగోల్" అనే పదానికి పెర్షియా భాషలో సమానమైన పదం. "మంగోల్" అంటే మధ్య ఆసియాలోని చెంఘీజ్ ఖాన్ వంశీయులైన సంచార యుద్దవీరులు అని అర్థం. మొఘల్ వంశీయులంతా ఇస్లాం మతాన్ని కచ్చితంగా పాటించారు. బాబరు తరువాత పరిపాలనా బాధ్యతల్ని చేపట్టిన హుమాయూన్ను పఠాన్ వీరుడైన షేర్ షా సూరి జయించి సుర్ సామ్రాజ్యం స్థాపించాడు. పదహారేళ్ళ తరువాత పోగట్టుకున్న కోటలన్నింటినీ హుమాయూన్ మళ్ళీ జయించాడు. హుమాయూన్ తరువాత అతని కుమారుడైన అక్బర్ మొఘల్ సామ్రాజ్యాన్ని విస్తరించి 1556 నుండి 1605 వరకు పాలించాడు. అక్బర్ తరువాత విశాలమైన మొఘల్ సామ్రాజ్యం అతని కుమారుడైన జహాంగీర్కు సంక్రమించింది. జహాంగీర్ తర్వాత ఢిల్లీ సింహాసనాన్ని అధిష్టించిన షాజహాన్ కాలంలో మొఘల్ సామ్రాజ్యం ప్రపంచంలోనే అతి గొప్ప రాజ్యంగా కీర్తింపబడింది. ఇతను పరిపాలించిన కాలాన్నే చరిత్రకారులు మొఘల్ సామ్రాజ్య స్వర్ణ యుగంగా వర్ణిస్తారు.
మరాఠా సామ్రాజ్యం
ఛత్రపతి శివాజీకి శంభాజీ మరియు రాజారాం అని ఇద్దరు కుమారులు. పెద్ద కుమారుడైన శంభాజీ రాజభృత్యుల మధ్యలో చాలా ప్రముఖుడిగా చలామణీ అయ్యాడు. ఆయన ఒక గొప్ప యోధుడు, గొప్ప రాజకీయవేత్త మరియు చక్కటి కవిగా కూడా ప్రశంసలు అందుకున్నారు. 1681లో, శంభాజీ స్వయంగా రాజ్యానికి రాజుగా ప్రకటించుకోవడంతో పాటు సామ్రాజ్యాన్ని విస్తరించాలనే తండ్రి విధానాలను తిరిగి ప్రారంభించారు. ఇందులో భాగంగా శంభాజీ ఆ తర్వాత పోర్చుగీస్ మరియు మైసూర్ యొక్క చిక్క దేవ రాయలను ఓడించాడు. రాజపుత్రులు-మరాఠాల మధ్య, అలాగే దక్కను సుల్తానుల మధ్య ఉండే ఎలాంటి సంబంధాలనైనా నాశనం చేయడం కోసం మొఘల్ చక్రవర్తి ఔరంగజేబు 1682లో స్వయంగా దక్షిణాది పైన దండయాత్రకు సిద్ధమయ్యాడు. మరోవైపు పూర్తిస్థాయి అత్యున్నత న్యాయస్థానాలు, పరిపాలన, మరియు 400,000 మందితో కూడిన సైన్యం లాంటి అంశాలు శంభాజీ సొంతంగా నిలిచాయి. వీటి అండ కారణంగానే బీజాపూర్, మరియు గోల్కొండ సుల్తానులను ఎదిరించేందుకు ఆయన వ్యూహం పన్నారు. మొత్తం ఎనిమిది సంవత్సరాల పాటు మరాఠాలకు నాయకత్వం వహించిన శంభాజీ, ఆసమయంలో కనీసం ఒక్క యుద్ధంలో కూడా ఓడడం గానీ లేదా ఒక్క కోటనైనా సరే ఔరంగజేబుకు కోల్పోవడం గానీ జరగలేదు. ఔరంగజేబు దాదాపు తన ఉద్యమాన్ని పూర్తిగా కోల్పోయే పరిస్థితి ఏర్పడినప్పటికీ, 1689 ప్రారంభంలో ఒక సంఘటన చోటు చేసుకుంది. మొఘలు సైన్యంపై తుది యుద్ధాన్ని ప్రకటించే విషయమై ఒక వ్యూహాత్మక సమావేశం నిర్వహించడం కోసం శంభాజీ తన సైనిక దళాదిపతులను సంగమేశ్వర్ వద్దకు రమ్మని కబురు పంపాడు. ఈ విషయం తెలియడంతో అత్యంత శ్రద్ధతో రూపొందించిన ఒక ప్రణాళిక ప్రకారం, సంగమేశ్వర్‌లో శంభాజీ కొద్దిమందితో సమావేశమై ఉన్న సమయంలో గానోజీ షిర్క్ మరియు ఔహంగజేబు సైనిక దళాధిపతి ముకారబ్ ఖాన్‌లు వారిపై దాడి చేశారు. హఠాత్తుగా చోటు చేసుకున్న ఈ ఘటనతో దాడికి గురైన శంభాజీ చివరకు 1689 ఫిబ్రవరి 1న మొఘల్ దళాల చేతికి చిక్కాడు. ఆయన, ఆయన సలహాదారు కవి కలాష్‌లు బంధింపబడి బహదూర్‌గఢ్‌కు తరలించబడ్డారు.
ఈ నేపథ్యంలో మరణించడం కోసమై 1689 మార్చి 11న ఒకరినొకరు గాయపర్చుకోవడంతో శంభాజీ మరియు కవి కలాష్‌లు మృతి చెందారు.